17. 9. 85 De Europæiske Fællesskabers Tidende Nr. L 248/9 KOMMISSIONENS FORORDNING (EØF) Nr. 2600/85 af 16. september 1985 om ændring af forordning (EØF) nr. 890/78 om gennemførelsesbestemmelser for certificering af humle KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (!), senest ændret ved akten vedrørende Grækenlands tiltræ- delse, særlig artikel 2, stk. 5, og ud fra følgende betragtninger : I Kommissionens forordning (EØF) nr. .890/78 P), senest ændret ved forordning (EØF) nr. 1979/83 (?), fastsættes minimumskravene for afsætning af humle ; blandt disse krav er for ikke-tilberedt humle anført maksimumsindholdet af dækblade ; handelssædvane viser, at humlens kvalitet i almindelighed ikke påvirkes af indholdet af dækblade ; følgelig er det muligt at lade dette krav i forbindelse med afsætningen udgå ; de i denne forordning fastsatte foranstaltninger er i overensstemmelse med udtalelse fra Forvaltningskomiteen for Humle — UDSTEDT FØLGENDE FORORDNING : Artikel 1 Bilag I og II til forordning (EØF) nr. 890/78 ændres i overensstemmelse med bilaget til denne forordning. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes for humle fra og med 1985-høsten. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. september 1985. På Kommissionens vegne Frans ANDRIESSEN Næstformand ()) EFT nr. L 175 af 4. 8. 1971, s. 1. ()) EFT nr. L 117 af 29. 4. 1978, s. 43. () EFT nr. L 195 af 19. 7. 1984, s. 34.